ธปท.ประกาศให้วันที่ 26 ต.ค.เป็นวันหยุดพิเศษ
ธปท.ประกาศให้วันที่ 26 ต.ค.60 เป็นวันหยุดสถาบันการเงินกรณีพิเศษ
3 พ.ค. 2560

ธนาคารแห่งประเทศไทย (ธปท.) ออกประกาศ เรื่อง การกำหนดวันหยุดทำการของสถาบันการเงินและสถาบันการเงินเฉพาะกิจเป็นกรณีพิเศษ โดยระบุว่า ตามที่คณะรัฐมนตรีได้มีมติเมื่อวันที่ 25 เมษายน 2560 กำหนดให้วันพฤหัสบดีที่ 26 ตุลาคม 2560 เป็นวันหยุดราชการ ซึ่งเป็นวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช และเพื่อให้ประชาชนมีส่วนร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช นั้น
โดย ธปท.พิจารณาแล้วเห็นสมควรกำหนดให้วันพฤหัสบดีที่ 26 ตุลาคม 2560 เป็นวันหยุดทำการของสถาบันการเงินและสถาบันการเงินเฉพาะกิจเป็นกรณีพิเศษ เพื่อให้พนักงานของสถาบันการเงินและสถาบันการเงินเฉพาะกิจได้มีส่วนร่วมในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช อันมีความสำคัญยิ่งสำหรับประชาชนชาวไทยทุกภาคส่วน